पाएं अपने शहर की ताज़ा ख़बरें और फ्री ई-पेपरडाउनलोड करें
पटना। मुजफ्फरपुर में जापानी इंसेफलाइटिस से आज एक और बच्चे की मौत हो गई। इस तरह अब तक इस बीमारी से मरने वाले बच्चों की तादाद बढ़कर 19 हो गई है। पिछले साल 83 बच्चों की मौत इस बीमारी से हो गयी थी।
मुजफ्फरपुर के केजरीवाल अस्पताल में करीब एक दर्जन बच्चे इस बीमारी से पीडि़त हैं और उनका इलाज चल रहा है। पिछले साल केंद्रीय स्वास्थ्य मंत्रालय की ओर से इस बीमारी की जांच-पड़ताल के लिए एक टीम बिहार आई थी। उसने इस बीमारी से बचाव के लिए कई एहतियातन कदम उठाने का सुझाव दिया था।
पर लगता है कि बिहार का स्वास्थ्य महकमा इससे बेखबर बना रहा और पिछले साल की तरह ही इस बार भी बच्चों के असमय मरने का सिलसिला शुरू हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn